夜吟竇鞏集追思夷門題處已三稔矣悽然感興書之
作者：張昭
朝代：唐

paragraphs: 往歲記時梁苑夜，今宵題處洛城秋。
浮生瞥電人何在，懷舊傷心淚迸流。
三徑竹風鄰笛怨，一庭霜月井[桐]（梧）愁。
妻兒未會[余]（予）惆悵，只怪燈前不舉頭。
（見《宋詩紀事》卷二。
此詩出影宋刻《竇氏聯珠集》附錄，詩前有張昭跋：「鞏囁嚅，詩一何神妙，恨此少不見。
其集，《聯珠》之最也。
戊戌歲中元前一日夷門旅舍書，潛夫。
」潛夫爲昭字。
詩題中「夷門題處」，即指此跋。
戊戌爲天福三年〖九三八〗，知詩作於天福六年〖九四一〗。
有二處異文，今據改。
）。